«Real» hujumchisi Karim Benzema Ispaniya chempionatida noyabr oyining eng yaxshi futbolchisi deb topildi. 30 yoshli fransiyalik Marca tomonidan maxsus sovrin bilan taqdirlandi. O‘tgan oyda futbolchi 4ta o‘yinda 1ta gol urib, 2ta golli uzatmani amalga oshirdi. «Real» «Valyadolid»ni 2:0, «Selta»ni 4:2, «Valensiya»ni 2:0 hisobida yengib, «Eybar»ga 0:3 hisobida yutqazdi. Joriy mavsumda Benzema 21ta o‘yin o‘tkazib, 10ta gol urgan va 5ta golga hammualliflik qilgan.